৫ ফেব্রুয়ারি ২০২৫ সালে, বাংলাদেশের রাজধানী ঢাকার ধানমন্ডি এলাকায় অবস্থিত শেখ মুজিবুর রহমানের সাবেক বাসভবন, যা ধানমন্ডি ৩২ নামে পরিচিত, বিক্ষোভকারীরা দখল করে এবং ধ্বংস করে। ঐতিহাসিক এই ভবনটি বিশেষ তাৎপর্যপূর্ণ ছিল। পরবর্তীতে এটি একটি জাদুঘরে পরিণত হয়। তবে প্রধানমন্ত্রী শেখ হাসিনার পদত্যাগের কয়েক মাস পর চলমান রাজনৈতিক অস্থিরতার সময় এই ভবনটি বিক্ষোভকারীদের দ্বারা গুঁড়িয়ে দেওয়া হয়।  এই ধ্বংসযজ্ঞের ঘটনা ঘটে ভারতের আশ্রয় থাকা পতিত আওয়ামী লীগ প্রধান শেখ হাসিনার এক অনলাইন সংবাদ সম্মেলনের পরপরই। ওই সম্মেলনে  তিনি বলেন, ড.মোহাম্মদ ইউনুসের নেতৃত্বে থাকা অন্তর্বর্তীকালীন সরকার অসাংবিধানিক অথবা অবৈধ | বিক্ষোভকারীরা তার সেই মন্তব্যটি জাতীয় স্বার্থবিরোধী বলে মনে করে, এবং প্রতিবাদ হিসেবে  ধানমন্ডির বাড়িটিতে ধংসযজ্ঞ চালায় | ঘটনাটি এমন এক সময় ঘটে, যখন শেখ পরিবার-এর রাজনৈতিক প্রভাব নিয়ে দেশে অসন্তোষ বাড়ছিল। পাশাপাশি, শেখ মুজিবুর রহমানের ব্যক্তিত্বের অতিরঞ্জন   প্রসার নিয়ে বিতর্কও বৃদ্ধি পাচ্ছিল।   পটভূমি  ধানমন্ডি ৩২ ছিল বাংলাদেশের প্রতিষ্ঠাতা রাষ্ট্রপতি শেখ মুজিবুর রহমানের ব্যক্তিগত বাসভবন। ১৯৭৫ সালের ১৫ আগস্টের অভ্যুত্থানে তিনি এখানে পরিবারের অধিকাংশ সদস্যসহ নিহত হন। ১৯৯৪ সালে এই ভবনটিকে বঙ্গবন্ধু স্মৃতি জাদুঘর হিসেবে রূপান্তরিত করা হয়। সেখানে তাঁর ব্যবহৃত বিভিন্ন নিদর্শন ও স্মৃতিচিহ্ন সংরক্ষিত ছিল। ২০২৪ সালের আগস্টে, রাজনৈতিক অস্থিরতা এবং প্রধানমন্ত্রী শেখ হাসিনার পদত্যাগের পর বিক্ষোভকারীরা ব্যাপক সহিংসতার মধ্যে এই জাদুঘরে ভাঙচুর ও অগ্নিসংযোগ চালানো হয়। ভবনের অভ্যন্তরে ব্যাপক ক্ষয়ক্ষতি হয় এবং অনেক মূল্যবান নিদর্শন হারিয়ে যায়।  তবে এসব হামলার পরও ভবনটি টিকে ছিল, যতক্ষণ না ফেব্রুয়ারি ২০২৫-এ এটি সম্পূর্ণরূপে ভেঙে ফেলা হয়। বৈষম্যবিরোধী ছাত্র আন্দোলন-এর আহ্বায়ক হাসনাত আবদুল্লাহ আগেই শেখ হাসিনার বক্তব্যের বিরুদ্ধে সতর্কতা দেন। তিনি সামাজিক মাধ্যমে ঘোষণা দেন:   ধ্বংসযজ্ঞ   ২০২৫ সালের ৫ ফেব্রুয়ারি সন্ধ্যায়, একদল বড়সংখ্যক বিক্ষোভকারী ধানমন্ডি ৩২-এ জড়ো হয়। সামাজিক যোগাযোগ মাধ্যমে "বুলডোজার মিছিল" নামে একটি কর্মসূচির ডাক দেওয়া হয়েছিল, যার উদ্দেশ্য ছিল ঐ স্থানটি ধ্বংস করা। তারা এটিকে "ফ্যাসিবাদের পবিত্র স্থান" বলে অভিহিত করছিল।  বিক্ষোভ দ্রুত তীব্র হয়ে ওঠে। অংশগ্রহণকারীরা প্রবেশদ্বার ভেঙে ভেতরে প্রবেশ করে এবং ভাঙচুর চালায়। তারা শেখ মুজিবের একটি ম্যুরালও ধ্বংস করে।  পরিস্থিতি আরও উত্তপ্ত হয়ে উঠলে ভবনের দ্বিতীয় তলায় আগুন ধরে যায়। তবে বিক্ষোভকারীরা এতে দমে যায়নি। তারা বিভিন্ন সরঞ্জাম ব্যবহার করে বাড়ির অংশবিশেষ ভাঙতে থাকে। এমনকি সেখানে ভারী যন্ত্রপাতিও আনা হয়, যার মধ্যে ছিল এক্সকাভেটর ও ক্রেন।  নিরাপত্তা বাহিনী উপস্থিত থাকলেও তারা কার্যত কোনো হস্তক্ষেপ করেনি। ঘটনাটি সারারাত ধরে চলতে থাকে, আর ভোরের দিকে ভবনটির একটি বড় অংশ ধ্বংসস্তূপে পরিণত হয়। ধ্বংসযজ্ঞের এই ঘটনা ভারতে নির্বাসিত শেখ হাসিনার এক ভাষণের ফলাফল। ওই ভাষণে শেখ হাসিনা বলেন, মুহাম্মদ ইউনূসের অন্তর্বর্তীকালীন সরকার অসাংবিধানিক এবং অন্তর্বর্তীকালীন সরকারের বিরুদ্ধে রুখে দাঁড়ানোর আহ্বান জানান। তিনি বলেন, "তারা হয়তো একটি ভবন ধ্বংস করতে পারে, কিন্তু ইতিহাস মুছে ফেলতে পারবে না।" অনেক বিক্ষোভকারী এই ভাষণকে উসকানিমূলক হিসেবে দেখেন। এর ফলে পরিস্থিতি আরও উত্তপ্ত হয়ে ওঠে এবং শেষ পর্যন্ত ধানমন্ডি ৩২ ভবনটি সম্পূর্ণরূপে গুঁড়িয়ে দেওয়া হয়।   পরবর্তী ঘটনাবলী   ২০২৫ সালের ৬ ফেব্রুয়ারি, ধানমন্ডি ৩২-এর ভবন ভাঙার কাজ চলতে থাকায় কিছু লোক সেখানে ইস্পাত, লোহা, টিন ও কাঠসহ বিভিন্ন উপকরণ সংগ্রহ করতে দেখা যায়। ধারণা করা হয়, তারা এসব উপকরণ স্ক্র্যাপ হিসেবে বিক্রি করার জন্য নিয়ে যাচ্ছিল। এসব উপকরণ সরানোর কাজটি নিয়ন্ত্রণহীনভাবে চলছিল, এবং আইনশৃঙ্খলা বাহিনী কোনো হস্তক্ষেপ করেনি।  সেদিনই ধ্বংসস্তূপের কাছাকাছি এক ব্যক্তি ও এক নারী শারীরিক হামলার শিকার হন। প্রত্যক্ষদর্শীরা জানান, ওই ব্যক্তি "জয় বাংলা" স্লোগান দেওয়ার পর এবং আওয়ামী লীগকে সমর্থন জানানোর পর তাকে আক্রমণ করা হয়। একদল বিক্ষোভকারী তাকে মাটিতে ফেলে দেয়, পরে উপস্থিত কয়েকজন তাকে রিকশায় উঠিয়ে সহায়তা করেন।  এর কিছুক্ষণ পর, সাইটের কাছাকাছি মধ্যবয়সী এক নারী উদ্বেগ প্রকাশ করে বলেন, "আপার ঘর ভেঙ্গে ফেলছে" । এ কথা বলার পর বিক্ষোভকারীদের সঙ্গে তার বাকবিতণ্ডা শুরু হয়। একপর্যায়ে তারা তাকে আক্রমণ করে। পরে উপস্থিত কয়েকজন এগিয়ে এসে তাকে নিরাপদ স্থানে নিয়ে যান।  আওয়ামী লীগ এই ধ্বংসযজ্ঞের নিন্দা জানিয়ে একে "জাতীয় পরিচয়ের ওপর আঘাত এবং সম্মিলিত ইতিহাস মুছে ফেলার চেষ্টা" বলে অভিহিত করেছে।  অন্যদিকে, কিছু বিরোধী নেতা ও কর্মী এই ঘটনাকে প্রতীকী প্রতিবাদ হিসেবে দেখেছেন। তাদের মতে, এটি ছিল  স্বৈরাচার ও রাজনৈতিক স্বজনপ্রীতি প্রথার  বিরুদ্ধে এক ধরনের প্রত্যাখ্যান। বাংলাদেশ জাতীয়তাবাদী দলের হাফিজ উদ্দিন আহমদ ধ্বংসযজ্ঞের ঘটনাটিকে "দেশের গণতন্ত্র বিকাশের পথে বাধা" হিসেবে আখ্যায়িত করেন। পাশাপাশি তিনি এই ঘটনায় সরকারের ভূমিকা নিয়েও প্রশ্ন তোলেন।  ২০২৫ সালের ১২ ফেব্রুয়ারি জুলাই আন্দোলনের একজন বিশিষ্ট সমন্বয়ক নুরুজ্জামান কাফির বাড়ি আগুনে পুড়ে যায়। তিনি দাবি করেন যে, ধানমন্ডি ৩২ ধ্বংসের সাথে জড়িত থাকায় এর প্রতিশোধ হিসেবে তার বাড়িতে অগ্নিসংযোগ করা হয়।  ২০২৫ সালের ১৬ জুলাই শেখ মুজিবের জন্মস্থান গোপালগঞ্জে 'বৈষম্যবিরোধী ছাত্র আন্দোলন' সমর্থিত জাতীয় নাগরিক পার্টির কর্মসূচি বিরোধী বিক্ষোভে পুলিশ ও সেনাবাহিনীর গুলিতে রিকশাচালকসহ অন্তত ৫ জন নিহত ও বহু হতাহতের ঘটনা ঘটে। পরবর্তীতে অনেককে গ্রেফতার করা হয়।  ২০২৫ সালের ১৫ আগস্ট অন্তর্বর্তীকালীন সরকার শেখ মুজিবুর রহমানের ৫০তম মৃতুবার্ষিকী পালন প্রতিহত করার ঘোষনা দেয়। ধানমন্ডি-৩২ ও শেখ মুজিবুর রহমানের সমাধিস্থল এলাকা পুলিশ দিয়ে ঘিরে ফেলা হয়। ধানমন্ডির ৩২ নম্বরে জামায়াত ইসলামীর ছাত্র সংগঠন ইসলামী ছাত্র শিবির সহ কিছু রাজনৈতিক দলের নেতাকর্মীরা লাঠিসোটা হাতে অবস্থান নেয়। শ্রদ্ধা জানাতে যাওয়া ব্যক্তিদের বাধা প্রদান ও তাদের উপর আক্রমণ করা হয়। সকাল ১১টার দিকে যাত্রাবাড়ী থেকে আজিজুর রহমান নামের একজন রিকশাচালক রিকশা চালিয়ে হাতে ফুলের তোড়া নিয়ে ৩২ নম্বরে আসলে আক্রমণের শিকার হন। তার হাত থেকে ফুলের তোড়াটি কেড়ে নেয়া হয়। মারধরের পাশাপাশি ভাঙচুর করা হয় তার রিকশাটিও। রিকশাচালক বলেন, "চারশ টাকা দিয়ে ফুলের তোড়াটি কিনেছি। আমার অনেক কষ্টের টাকা, আমি দুই বছর ঢাকা শহরে রিকশা চালাই। শুধু বঙ্গবন্ধুকে ভালোবাসি জন্যি এহানে আইছি।" পরবর্তীতে পুলিশ আজিজুরকে গ্রেফতার করলেও জামিন দেওয়া হয়।বাধা উপেক্ষা করে ৩২ নম্বরে শ্রদ্ধা, হেনস্তার শিকার অনেকে পিরোজপুর থেকে সপরিবারে আসা মাওলানা ওয়ালিউল্লাহ বলেন তিনি বঙ্গবন্ধু ও তার পরিবারের জন্য দুই বার কোরান খতম দিয়ে এসেছেন কিন্তু তাকে প্রবেশ করতে দেয়া হয়নি।‘বঙ্গবন্ধুর জন্য দুইবার কোরআন খতম দিয়েছি’   একই দিনে সুপ্রিম কোর্টের জ্যেষ্ঠ আইনজীবী এবং মানবাধিকার কর্মী জেড আই খান পান্না সামাজিক যোগাযোগমাধ্যমে দাবি করেন যে তাকে গৃহবন্দী করে রাখা হয়েছে, যা সামাজিক যোগাযোগ মাধ্যম এবং আইনি মহলে তীব্র আলোচনার জন্ম দেয়।‘আমি গৃহবন্দি, গ্রেপ্তার হইনি’ ফেসবুকে জানালেন জেড আই খান পান্না সামাজিক যোগাযোগমাধ্যমে সাকিব আল হাসান, সাকিব খান, সোহেল রানা, জয়া আহসানসহ অনেক মানুষকে শেখ মুজিবুর রহমানের প্রতি শ্রদ্ধা জানিয়ে পোস্ট করতে দেখা যায়।বঙ্গবন্ধুর ৫০তম প্রয়াণ দিবসে ‘যা বলে’ শোক জানালেন তারকারা  প্রতিক্রিয়া ও সমালোচনা  অভ্যন্তরীণ বাংলাদেশ সরকার: অন্তর্বর্তীকালীন সরকারের প্রধান উপদেষ্টা মুহাম্মদ ইউনূস-এর প্রেস উইং ধানমন্ডি ৩২-এ ভাঙচুরের বিষয়ে এক বিবৃতিতে জানায়:  ২৬ জন বিশিষ্ট নাগরিক ধানমন্ডি ৩২-এ ঘটে যাওয়া ভাঙচুর ও সহিংসতার ঘটনায় গভীর উদ্বেগ প্রকাশ করে বলেন:  ট্রান্সপারেন্সি ইন্টারন্যাশনাল বাংলাদেশ (টিআইবি) এই সহিংসতাকে "অস্বাভাবিক" বলে অভিহিত করেছে এবং সরকার কেন এই ধরনের ঘটনা প্রতিরোধ করতে পারেনি, সে বিষয়ে সমালোচনা করেছে। টিআইবি’র নির্বাহী পরিচালক ইফতেখারুজ্জামান বলেন:  উত্তর আমেরিকার সামাজিক সংগঠন “একাত্তরের প্রহরী” ধানমন্ডি ৩২-এর ধ্বংসযজ্ঞের নিন্দা জানিয়েছে। মুক্তিযোদ্ধা, শিল্পী, সংগঠক, অধ্যাপক, আইনজীবী ও কর্মীসহ ৪৪ জন প্রবাসীর পক্ষ থেকে এক বিবৃতিতে বলা হয়:  ২০২৫ সালের ১৬ আগস্ট টাঙ্গাইলের ঘাটাইলের মাকড়াই এলাকায় মাকড়াই দিবস উপলক্ষে আয়োজিত কাদেরিয়া বাহিনীর মুক্তিযোদ্ধা মহাসমাবেশে বাহিনী প্রধান আবদুল কাদের সিদ্দিকী বলেন,   আন্তর্জাতিক  ভারত সরকার:  ভারতের পররাষ্ট্র মন্ত্রণালয়-এর মুখপাত্র রন্ধীর জয়সওয়াল বলেছেন:   তথ্যসূত্র   বিষয়শ্রেণী:২০২৫-এ বাংলাদেশ বিষয়শ্রেণী:জাদুঘরে আক্রমণ বিষয়শ্রেণী:বৈষম্যবিরোধী ছাত্র আন্দোলন বিষয়শ্রেণী:শেখ মুজিবুর রহমান বিষয়শ্রেণী:ধানমন্ডি বিষয়শ্রেণী:মুহাম্মদ ইউনূসের প্রধান উপদেষ্টাকাল বিষয়শ্রেণী:শেখ মুজিবুর রহমানের ব্যক্তিত্বের অর্চনা